السلام عليكم ورحمة الله وبركاته. اخواني واخواتي في الله شبابنا بناتنا ربنا يبارك فيكم. ربنا يحفظكم. الحمد لله وكفى. وصلاة وسلاما على عباده للذين اصطفى اما بعد. يعني شفنا مظاهرات كتير قوي يا جماعة السنين اللي فاتت كان كلها شعارها ايد واحدة. ايد واحدة. النهاردة هنبدأ الحلقة بتاعتنا
ومزاهرة. ايه المزاهرة ايد واحدة برضو ايه ؟ القرآن والعقل ايد واحدة. القرآن والعقل ايد واحدة هو ده حرب بتاع المظاهرة اللي نبدأ بها حلقة الليلة اللي هي باذن الله سبحانه وتعالى اول حلقة في الشرح التفصيلي بعد حلقة المقدمة اللي فاتت في سلسلة ايقظ المارد
تدبرات في سورة الزخرف. اه لو لعبت يا عقل. اه لو نورتي عقل. اه لو فكرت يا عقل. مش اه لو لعبت يا زاهر. الزهر ما بيلعبش. الزهر ما اللي مستني ان امواج الحياة تقذفه على شواطئ الصدفة والحظ. ده انسان هيفضل تايه في الحياة. انما لو العقول المظلمة اللي خفافيش الافكار الضالة
فشت فيها نورت يا جماعة الدنيا كلها توصل لربنا. والدنيا كلها تختار القرآن. اه لو لعبت عقل. ايقظ المارد. ايقظ المارد ده بتاعتنا كلنا اللي قلنا عايزين نوقز مارد الايمان اللي جوانا. الطاقة الجبارة اللي جوانا. عشان محتاجين ناخد قرارات عالية جدا في رحلة التغيير. وقلنا
ان ربنا سبحانه وتعالى علمنا ان الاول قال اقرأ اتصل بالقرآن. القرآن الخطوة الاولى لايقاظ المارد اللي جوانا. بعد كده قال للنبي قم الليل قم فانزر. قم اتحرك وطلع الطاقة اللي جواك في تغيير العالم كله. فالبداية هي قرآن. الخطوة الاولى هو القرآن النهاردة بازن الله سبحانه وتعالى مع اول حلقة
في الشرح التفصيلي في سورة الزخرف هناخد الايات الاولى في سورة الزخرف ان شاء الله بازن الله. تحت شعار اه لو لعبت عقل اه لو يا عقل بسم الله الرحمن الرحيم. طبعا اول كل اية البسملة باسم الرحمن الرحيم لان كل الايات رحمات. كان ربنا بيشوقنا انتم هتاخدوا
ورحمات جبارة لما تتصلوا بالقرآن زي الكلمة اللي مكتوبة برة على المصحف. القرآن الكريم. لان الكريم ده لو رحت لواحد كريم في بيته هيغمرك عطايا كل ما هتتصلي بالقرآن كل ما القرآن هيملى حياتك فتوحات حا ميم والكتاب المبين. انا جعلناه قرآنا عربيا. والكتاب
المبين الله يقسم بالقرآن على ايه؟ انا جعلناه قرآنا عربيا. على القرآن. يبقى كأن ربنا بيقول ما فيش مقسم به اغلى من القرآن وما فيش مقسم عليه اعظم من القرآن. القرآن ده اغلى حاجة. هو المقسم به وهو المقسم عليه. وربنا بيقول والكتاب المبين بيقسم. ربنا
اقسم بالقرآن كتير اوي يا جماعة والقرآن المجيد والقرآن ذي الذكر والكتاب المبين. ايات كتير جدا ربنا اقسم بكتابه سبحانه وتعالى. يبقى معناها القرآن ده غالي عند ربنا قد ايه وربنا بيقول هنا والكتاب المبين. القرآن اللي بيبين كل حاجة في العلوم الادارية الحديسة بيقولوا ديكتاتورية
استبيان. يعني الاستبيان ده لما تكون ما انتاش عارف حاجة اعمل استبيان بين الناس. والاستبيانات دي بتبين لك كل حاجة. اسمع كلامها كأنها حاكم ديكتاتور. اللي استبيان يعني كان حاجة غامضة وبانت الحقيقة. والكتاب المبين الكتاب اللي هيركب لقلب الكشافات شبورة. ما فيش اي ضباب هيحول
بينك وبين رؤية خط السير الحقيقي. خارطة الطريق ربنا من رحمته بنا ما سابناش في الدنيا من غير ما يبين لنا حلول وخطوط السير في كل في حياتنا والكتاب المبين اللي بيبين كل حاجة. الطريق ما عدش فيه اي لبس ولا اي غموض بعد ما هنتصل بالقرآن. بس اول اية ربنا
بيقول حا ميم يعني حرفين بيكونوا اية اية دي يعني معجزة تكفي ان كافر يسلم. طب حا ميم تكفي ان كافر يسلم. التحدي يا جماعة ده كلمة تحدي الله بيعلمنا اتحدوهم. اتحدوا العالم نفس الحروف اللي اتكون منها القرآن ادوها لهم. الطيارة بتتكون من الومنيوم
كراسي وخدوهم تعرفوا تعملوا طيارة ما تقدروش. تقدروا تجيبوا القرآن روح التحدي. عشان كده حا ميم لا ينصرون كان شعار الصحابة في الاحزاب واحد احد سورة الاخلاص كان شعار الصحابة في غزوة بدر. كل ما الصحابة كانوا بيحتاجوا انهم يضحوا بدمهم. كانوا بياخدوا شعار من كلام الله. شعار من القرآن
لما كانوا يحبوا يضحوا بدمهم كانوا يفتكروا القرآن. ويبقى القرآن شعار. حياتهم. فيه علماء قالوا زي ابن منظور في مقدمة لسان العرب. قال ان حا ميم الحروف دي مجرد شد جزب اعلامي. يعني ايه؟ لما قالوا لا تسمعوا لهذا القرآن. ما تسمعوش لما محمد ابن عبدالله ييجي ينزل يعمل عليكم جولات
كلكم ايات القرآن فيها. فربنا قال حميم الف لام ميم ليه؟ عشان يتشدوا ويقولوا هو ايه ده؟ يعني ايه الكلام ده؟ يحصل جزب اعلامي يقوموا يتشدوا يقوم ييجي كلام الحق اللي بعد كده. كأن ربنا بيعلمنا الاعلام وقيمة الاعلام. وقيمة الجزب الاعلامي قبل ما بتوع التوك شو ييجوا يخطفوا قلوب
ناس وعقول الناس من من الدعاء الى الله بسبب شد اعلامي. حا ميم والكتاب المبين. بتقسم بالقرآن على ايه يا رب انا جعلناه قرآنا عربيا. يعني ايه عربية؟ لما اكلم واحد يقول لي مش فاهم. اقول له يا عم انا باتكلم عربي. مش فاهم ازاي ؟ فربنا بيقول لهم انا باتكلم عربي. انتم مش
انتم فاهمين ازاي؟ شغلوا عقولكم شوية. اه لو اشتغلت يا عقل. انا جعلناه قرآنا عربيا. نتعلم من كلمة عربية. ان الداعية لازم يبقى كلامه سهل. حتى لو نتكلم في تفسير القرآن حتى لو بيتكلم في فقه في العقيدة لازم يبقى كلامه سهل. لازم نتكلم عربي يا جماعة. لازم نكلم الناس بلغة الناس
لعلكم تعقلون. لعلكم كلمة رحمة كبيرة اوي. لما انا اقول لابني انا عايز اوديك مدرسة كبيرة لعلك تبقى انسان ناجح في المجتمع. انا ابوه حبوا ولله المثل الاعلى لما ربنا يقول لعلكم يمكن تعقلون يبقى ولله المثل الاعلى يبقى حب ربنا وحنان ربنا
علينا قد ايه ؟ لعلكم تعقلون. ياه! اه لو لعبت يا عقل. اه لو نورت العقل. كان ربنا بيقول القرآن انا منزله عشان العقول تنور التنوير دي مش كلمة علمانية دي كلمة قرآنية
اكبر مهمة للقرآن ان العقول تنور. ان مارد العقل يوقظ يا جماعة. عشان كده اول كلمة في القرآن اقرأ ربنا مش اول في اكراما في القرآن اسمع ولا تجادل لا تجادل يا اخ علي لا. اول كلمة اقرأ اتعلم نور افهم. عشان كده الله اقسم بالعقل في القرآن. فالموريات قدحا
المديريات القادحة العقول اللي بتفكر وبتبدع من اجل الدين ومن اجل نصرة دين الله. في الجهاد في سبيل الله. العقاد رحمه الله الف كتاب اسمه التفكير فريضة يبقى القرآن مش ضد العقل اللي ضد العقل العلمانية والالحاد. يا راجل! ده الليبرالية بتقول التحرر العقلي ضد العقل يا جماعة
اتحاد عايز يقنعنا كل المزاهب دي فيها مشاكل عقلية. الالحاد عايز يقنعنا ان الخريطة الجينية اللي قعد العلماء متين سنة عن ما قدروا يفهموا حاجات فيها ده ديت من صنع الطبيعة. ان الالف مليار خلية اللي في جسمك وجسمك وجسمك بيشتغلوا بالطبيعة. ان خالق السماوات والارض هو الطبيعة. ان اللي حط قوانين ارشيف
وقوانين هابل والفيزيا والكيميا الطبيعة. عايزين يقنعونا ان ان بشار وهتلر ومسوليني زيهم في الاخر زي اصحاب موسى وعيسى ومحمد عليه الصلاة والسلام. ان الحلو والوحش في الاخر هيبقوا تراب. وهيتساووا كلها مزاهب ضد العقل. اه لو فكرت عقل. لعلكم
عاقلون يمكن العقول تنور. وكلمة العقل برضو يا جماعة لها معنى تاني خطير جدا. الرسول عليه الصلاة والسلام قال فيما روي اعقلها وتوكل. اعقلها يعني اربطها. العقل يعني بتربط الحاجة عشان تقدر تسيطر عليها. لعلكم تعقلون انك تقدر تتحكم في حياتك. القرآن هو الحل الوحيد انك تقدر تسيطر على حياتك. انك انت
ما يسوقكش. ان مقطع يوتيوب اباحي او ما يسوقكش ان اخر موديل نازل ميكرو جيب ولا ميني جيب ما يسوقكيش انك ما تبقاش انسان انك تقدري تسيطري على حياتك. انك تقدر تتحكم في حياتك. سيطر على حياتك. سيطر على الطريق الموصل لسعادتك. لعلكم تعقلون
القرآن اه لو حكمت عقل مش هيبقى الضلال والباطل والعلمانية والفجور مواقع الاباحية اللي بتدمر الحياة يا جماعة والله لو فكرنا وانه اي قرآن بقى في ام الكتاب اللي هو اللوح المحفوظ لدينا لعلي حكيم. علي اعلى منهج تغيير
حكيم دي يا جماعة حكيم دي كلمة كبيرة قوي. عارفين حكيم نستشعر بها ايه؟ كان ربنا بيقول لنا اوعوا تفتكروا ان القرآن كتاب مشاعر وبس. او القرآن كتاب لما تقروه كأنك سمعت سوفت نيوزك بالك يرتاح ونفسيتك ترتاح. القرآن مش كتاب الحرف فيه بعشر حسنات بس. ده كتاب حكيم. يعني ايه حكيم
ده كتاب تغيير. يعني ده احكم من ده حلول السماء لمشاكل الارض. ده كلها روشتات تغيير في الحياة. ده اكبر واعظم كتاب برمجة لغوية عصبية وبرمجة نفسية وبرمجة عقلية لنا في الحياة. القرآن حكيم. انا اعرف محامي
الاستشارة القانونية معه بس بخمس تلاف جنيه. عشان تروحي كده تستشيريه في حاجة ربع ساعة بخمس تلاف جنيه. فيه اخصائي نفسي في السعودية مشهور جدا الاستشاري سارة الساعة من الاستشارة النفسية معه بسبع تلاف ريال. يعني حوالي اربعين الف جنيه. ده ده تمن انك انت عندك مشكلة اسرية او مشكلة في حياتك وعايزة حد
تفضفضي له ويديكي حل. امال يا جماعة لما ربنا الحكيم نزل لنا الكتاب الحكيم كانك انت بتحلي مشكلتك من سبحانه وتعالى. يعني تخيلوا يبقى ندفع قد ايه في كل ساعة مع القرآن. ازا كان مخلوق مش حكيم عشان تستشيريه في حل حكيم لمشكلة من مشاكل حياتك
ياخد منك اربعين الف جنيه ساعة واحدة. امال المفروض لو ربنا حاسبنا الساعة مع القرآن قد ايه ؟ الساعة مع كتب تفسير القرآن وكتب الحديس قد ايه ؟ متنغنغين في
نعم ربنا والله يا جماعة واحنا مش حاسين. اه لو فكرنا كتاب حكيم كتاب بينور العقول. اه لو فهمت يا عقل. افنضرب عنكم الذكر صفحا كنتم قوما مسرفين. الاية دي اية جبارة. يعني ايه افنضرب عنكم الذكر صفحا؟ يعني مش هنقف. مش هنبطل دعوة الى الله. نضرب عنكم الذكر اللي هو
القرآن والدعوة الى الله نضرب عنكم الذكر. يعني ما عدناش نذكركم كأن الذكر دي خيول منطلق الفتح بلد من البلاد. هي المفروض خيول الوعظ منطلق الفتح قلبك وقلبك. كأن خيول القرآن والوعظ منطلقة لفتح القلوب. وربنا بيقول نضرب صفحا يعني صفحة
الطرق بتاعة الخيول دي هنضربها كده نقول لها لأ احولي من هنا ما لكيش دعوة بهم. ما لكوش دعوة بهم يا دعاء. لو شفتم شاب وبنت قاعدين في وضع وحش
على الكورنيش ما لكوش دعوة بهم. لو شفتم شاب بيشرب مخدرات ما لكوش دعوة به. لو شفتم شاب بيزني ما لكوش دعوة به. ما توعزوهمش ما تزكروهمش. ربنا بيقول لهم يا سلام
افنضرب عنكم الذكر صفعا؟ انتم عائزين تعصوا ربنا وما حدش يكلمكم؟ ما حدش ينصحكم؟ مش هنبطل دعوة. مش هنبطل. ان كنتم قوما مسرفين قوم يعني البلد كلها بقت كده. مسرفين يعني اتجرأوا على كل حرمات ربنا وانتهكوا كل حدود الله. يبقى الحاجة الاولانية اللي خرجنا بها من الاية دي مش
هنقف مش هنبطل دعوة. مش هنضرب عنكم الدعوة صفحا. مش هنبطل نقول حرام وحلال. الحاجة التانية مش هنيأس. ان كنتم قوما لو البلد كلها فسدت لو الشباب كلهم راحوا لو البنات كلهم بقوا ماشيين شعورهم متدلية ولابسين اضيق مش هنبص
بطل ان كنتم قومة مسرفين برضه مش هنيأس. هنفضل نشتغل في الدعوة. الحاجة التالتة مش هنضعف. لان هنا الاية دي مصطلح جهادي. مصطلح عسكري. كأن دعوة الى الله خيول جهادية رايحة تفتح بلد ومش هنبعد عن فتح قلوبكم مش مش هنضعف. احنا بنجاهد في الدعوة الى الله
مجاهدين الكلمة دي جهاد توصيل الكلمة للشباب وللبنات جهاد سبحان الله العظيم لسة شايف مجموعة كبيرة من الشباب والبنات واقفين وقاعدين يضحكوا في الشارع دخلت اكلمهم كده كلمتين سبحان الله يا جماعة وطبعا غض بصر يعني وببص للشباب بس دقيقتين لقيت الوشوش اختلفت والكل بقى مركز تماما
والناس الناس مليانة خير مش هنبطل. عشان كده الاية ديت الاية ديت كلمة اصرار على الرحمة. عارفين اللي بيقول لواحد مش هيسيبك تضيع نفسك مهما اسرفتم مهما عملتم مهما ازيتم ربنا ربنا مش هيبطل ينزل رحمات الدعوة عليك ومش هنسيبكم تضيعوا نفسكم. والاية دي كلمة اصرار
على الدعوة مش هنسيبكم تكترئوا على حرمات الله مش هنسكت. مش هنسكت على حرمات ربنا اللي بتنتهك ليل نهار. افنضرب عنكم الذكر صفحا ان كنتم قوما مسرفين والله ما نيأس ولا هنبطل دعوة ولا هنضعف ولا ولا ولا هنبطل رحمة على الناس مهما اسرف الناس في
حقنا ومهما اسرفوا في حق الله سبحانه وتعالى. وكم ارسلنا؟ ربنا بيقول لهم انتم مش عارفين رحمة ربنا. وكم ارسلنا من نبي في الاولين؟ كم ارسلنا كم رسالة ربنا بعتها لك في حياتك؟ صاحبك مات ولسه ما فقتش. مرضت مرض كنت هتموت فيه ولسه ما فقتش. حصل لك ازمات في حياتك ولسه ما فقتيش. هتفوق امتى
رسايل كتير قوي من ربنا لنا ما فيش قدرة على ترجمة الرسائل الربانية. للاسف وكم ارسلنا من نبي في الاولين ثبت عن النبي عليه الصلاة والسلام ان عدد الانبياء والرسل مية اربعة وعشرين الف نبي ورسول. مية اربعة وعشرين الف ربنا معك كتير اوي. كم ارسلنا وبعد كل الرسل
ونزل لنا القرآن ست الاف متين ستة وتلاتين اية. المتوقع بقى بعد كل الرسل دي وبعد القرآن اللي يعمل حسنة عادي. هو اللي بيمشي في الشارع صح في اتجاه المرور الدولة بتديله فلوس لأ انما ربنا بيديكي بالحسنة عشر امسال. طب واللي يعمل سيئة المفروض بمسل واحد. طب اللي يعمل حسنة
السيئة تمحوها ولا كأن في حاجة. طب اللي يعمل سيئة ربنا يأمر ملك الشمال كاتب السيئات انه ما يكتبهاش لمدة ست ساعات. يمكن يتوب فلا تكتب اصلا. طب اللي يعمل سيئات كتير وبعد سنين طويلة يتوب ربنا يقبل توبته. انه كان بي حفيا. قابلني بحفاوة. ربنا بيستقبل
وللعاصي اللي جاي تائب لربنا بحفاوة وبفتوحات واكرام وكم ارسلنا من نبي في الاولين. طب قصاد الرحمة الرهيبة دي قصاد الرحمة العظيمة دي وما يأتيهم من نبي الا كانوا به يستهزئون به يستهزئون به تقديم للاختصاص. سايبين
متبرجة ما بيكلموهاش. سايبين الفاسدين والمفسدين. سايبين الضالين والمضلين ما بيكلموهمش. مركزين في الاعلام. مركزين في الحرب كلها على اهل الدين وعلى التيار الديني وما وما يأتيهم من نبي كل ما يجي لهم نبي جميل مش آآ ملامحه مش جميلة غني مش غني مش فارقة معهم
بتقول قال الله قال رسول الله يبقى انت عدوي. لان انت عدو اطلاق العنان لشهواتي في الدنيا. الا كانوا به يستهزئون مضارع مستمر كانوا به مستهزئون خلتها ماضي مستمر فيه استمرار. يعني خدوه من اللعبة بتاعتهم خدوه من اللبانة اللي قاعدين يمضغوا فيها ليل نهار. في
اعلام قدام الناس حولوهم لمدحكة قدام الناس. يبقى رحمة رهيبة قصادها جحود رهيب فكانت النتيجة. فاهلكنا اشد منهم بطشا فاهلكنا البطش اسلوب دايما الباطل بيتبعه مع المتدينين واهل الحق انه يبطش بهم. انه يحاول ينكل بهم عشان يجيب لهم يأس عشان يحسسهم ان
مستحيل يتغير الواقع. ابدا عشان كده لما موسى انتصر على الصحرا فرعون قال ايه؟ اقتلوا ابناء الذين امنوا معه واستحيوا نسائهم ليه؟ عشان ما يحسوش ان موسى جه طوقنا جه لهم عشان ييأسوا ان موسى جه موسى ما جاش. كسبوا منازرة مع العلمانيين ما كسبوش. مش ممكن ان فوقهم قاهرون
اهلكنا اشد منهم بطشا. يعني ايه؟ الاية دي بتطمن اللي قلبهم محروق على اللي بيحصل في سوريا. اللي اللي شايفين قوة بشار وروسيا واقفة في ضهره وايران الشيعة واقفة في ضهره اللي شايفين امريكا واليهود وامريكا واقفة في ضهر اليهود. ربنا بيقول انا ياما اهلكت اللي اقوى من كل دول. واللي اشد بطش من كل دول. لما
الاية دي نزلت كان ابو جهل وابو لهب منكلين بالصحابة بيحرقوا بلال. بيحرقوا قباب. الصحابة كان ممكن منهم ناس تتخيل ان لا يمكن الجبابرة دول هي قولوا ربنا بيقول لهم اهلكنا اشد منهم بطشا. ربنا قادر. ربنا اهلك اللي شد من امريكا. واهلك اللي شد من روسيا. واهلك اللي شد من الشيعة الظلمة اللي
ادبح دبحوا المسلمين في سوريا واهلك الاشد من اليهود واهلك اللي اشد من بشار. ومضى مثل الاولين. مضى بقوا فعل ماضي سيبوا لحاله. اتعلم منه وانطلق لقدام وانت بتواجه اهل الباطل. بقلب قوي وبعقل مستنير. فهو مضى مثل الاولين
خلاص كله راح وبقوا فعل ماضي. وانتهت القصة. ولئن سألتهم من خلق السماوات والارض ليقولن خلقهن في ذو الحليم. الاية دي تموتك على روحك من الضحك. الاية ديت بحس لو سألتهم مين اللي خلق السما والارض؟ ربنا طبعا. هو انت بتقول ايه؟ تموتك على
من الضحك. مشهد طب ما انتم عارفين اهو. طب ما انتم عارفين كل حاجة. وكمان العزيز العليم. ده انتم كمان ممكن تكونوا بتوصفوا ربنا باوصاف عظيمة. يعني وفيه قول طبعا ان دي مش
كلمتهم العزيز العليم هم قالوا الله بس. انما يعني ده بيقولوا كلام كبير اوي يا جماعة. انا انا باحس ان الاية دي بتموتنا على رحم الضحك. منزر طالب دخل الامتحان
هو خايف جت ورقة الاسئلة بص لاول سؤال سهل جدا. تاني سؤال لسة مزاكره قبل ما ادخل. تالت سؤال ده انا امبارح حافزه قبل ما انام وقام مطبق الورقة وحاططها في جيبه ونزل يلعب ماتش كورة. يا ابني انت هتسقط يقول لك انا عارف كل الاسئلة. الكلام ده انا عارفه. يا ابني ما انت عارفه بس ما جاوبتوش. الشاب اللي توقفه
جولة في الشارع او البنت اللي تكلميها عن الحجاب انا عارفة انا عارفة كل اللي انت بتقوليه ما هو اللي انت عارفاه ده بقى حجج لله عليك. يزيدك عزاب. يا جماعة الاية دي
المفروض ان الاجابة اللي جاوبوها صح مية في المية. يعني المفروض ان الاجابة دي تدخلهم الفردوس الاعلى مع النبي عليه الصلاة والسلام. من خلق السماوات والارض خلقهن العزيز العليم. امال ربنا جاب
الاية ديت كدليل ان هم يكرموا في قاع جهنم ليه ؟ لان ربنا بيقول ان كل ده معلومات وليس معمولات. ان دي معلومات زادت حجة ربنا عليهم. وفي النهاية روح روحوا وقفم على باب المخلوق. اهي كده. الحاجة اللي تموت على روحك من الضحك في الاية دي برضو. منزر واحد قاعد واقف قدام هبل يا هبل
يشفيني ابني يا هبل حل لي مشاكلي. واحد يقول لي يا استاز يا استاز. يا عم اسكت سبني ادعو الاله بتاعي. يا هبل ما تسيبنيش لوحدي. والعياذ بالله يا استاز عايز ايه ؟ هو مين اللي خلق السما والارض؟ مين اللي عمل كل المعجزات اللي حواليك؟ ربنا طبعا يا مجنون سبني في حالي. هو فيه حد يقدر يخلق كل ده غير ربنا
امشي يا هبل اشفي لي ابني الله! يا عم ده انت اللي مجنون! طب لما انت عارف ان ربنا رايح تقف على باب مخلوق لا ينفع ولا يضر ليه! طب ما تقول
يا رب اللي خلق كل ده ولان سألتهم من خلق السماوات والارض ليقولن خلقهن العزيز العليم. طب هم ليه بيقولوا العزيز العليم؟ وليه في برضو بعد فيقولوا لو شاء الرحمن ما عبدناهم. ليه هيقولوا الرحمن؟ عارفين ليه يا جماعة هيقولوا كل ده
لان اه يعني بيقولوا عن ربنا كلام كبير. اصل الناس دي عايزة تقول له احنا بتوع ربنا. زي الكليب اللي بيغنوا فيه احنا بتوع ربنا. مش انتم بس بتوع الدين. احنا كمان. هم عايزين
يضربوا الدين بالدين فيجيبوا الفاظ دينية يحطوها في كلامهم يدحكوا بها على العوام. وفي النهاية ما حدش فاهم حاجة. ما هو ناس متدينة اهو. لان الناس ان اللي بيقول الفاظ الدين يبقى بيكلم دين مش بيحارب الدين. ولان سألتهم من خلق السماوات والارض ليقولن خلقهن العزيز العليم. ازا كان
دول ربنا رماهم في جهنم. اومال اللي لو سألتهم من خلق السماوات والارض ليقولن خلقات خلقهن الطبيعة والصدفة والانتخاب الطبيعي. امال الملحدين يروحوا فين بقى المشركين مؤمنين بالله ومعه اله تاني. الملحدين دول بيقولوا ما فيش ربنا اصلا. اومال دول ربنا يعمل فيهم ايه؟ اتقي ربنا. يا كل واحد بتلحد. عشان تمارس
وقتك بدون حلال وحرام. اتقي ربنا. يا كل واحدة سلمت عقلك. للالحاد والثوري وحرام ايه وحلال ايه راجعي نفسك. اقري القرآن. سلمي قلبك لربنا. ادعي ربنا وقولي اهدني للحق. لان الطريق اللي انتم ماشيين فيه نهايته الخلود في جهنم. ابد الابدين
والعياذ بالله ربنا يحفظنا ويحفظكم جميعا. ولئن سألتهم من خلق السماوات والارض. هو ايه ده! علاقة الايات دي باللي قبلها ايه؟ ربنا بيقول والكتاب المبين. وبعد كده من خلق السماوات والارض. بعد ما ربنا اتكلم عن الكتاب المبين اتكلم عن الكون المبين. كأن اعظم حاجتين ينوروا العقل. اه لو لعبت يا
اعظم حاجتين يخلونا نوصل لعلكم تعقلون. اعظم حاجتين يعملوا تنوير عقلي. القرآن والكون. التدبر في القرآن في التدبر في الكون الذي جعل لكم الارض مهدا وجعل لكم فيها سبلا لعلكم تهتدون يمكن تفكروا يمكن
لو اشتغلت يا عقل يمكن العقول تشتغل وتفكر. لعلكم تهتدون. يمكن تفكروا انا داخل آآ آآ بيت بيتي وانا سايبه مكركب جيت لقيت البيت متنظم ومترتب وفيه حاجات جاليري وحاجات رائعة وتحف محطوطة في كل مكان والتكييف شغال على الدرجة اللي انا بحبها وما كنش في تكييف اصلا
بقى فيه تكييف والسفرة مفروش عليها اجمل الاطعمة بدرجة الحرارة اللي تناسبني وانواع العصاير والاكل اللي انا باحبها. مش هاكل واروح انام هسأل نفسي هو مين اللي عمل لي كل ده ؟ لعلكم تهتدون. هو مين يا جماعة اللي رتب لك الكون؟ مين اللي رتب لك كل حاجة؟ والذي نزل من السماء ماء بقدر
الله! كلمة قدر هنا جاية طالقة في راس الطيار. والزي نزل من السماء ماء. منزر الماية نازلة من السما تحيي الارض وترجع الخير والحياة. هنا جت كلمة بقدر. يعني ايه ؟ دايما ما ما بنفتكرش القدر غير ساعة المصايب. واحد ابنه مات
معلش يا حاج قضاء وقدر. واحد فلوسه راحت يا عم امن بربنا قضاء وقدر. واحد جا له سرطان. يا عم قضاء وقدر. ما بنفتكرش كلمة القدر غير ساعة المصايب والبلاوي. ليه ما بتفتكرش كلمة القدر ساعة النعم؟ ساعة الافراح. ساعة المدد. ساعة الفتح ساعة النصر. هنا ربنا جاب كلمة
القدر ما نزل من السماء ماء. افتكروا ان القدر ده عشانكم. عشان رحمتكم. القدر ده كله رحمة. ربنا رتب القدر من خمسين الف سنة. يعني رتب كل ضحكة في حياتك من خمسين الف سنة رتب كل موقف هتسمعي فيه عن ربنا عشان توصلي له من خمسين الف سنة
من اول الايات اللي نزلت في القرآن سبح اسم ربك الاعلى الذي خلق فسوى. والذي قدر فهدى. اول مرة ربنا يجيب القدر في القرآن ربطه الهداية. ده القدر ده عشان هدايتكم. ده القدر ده عشان مصالحكم ومنافعكم. وتوصلوا لاحسن حياة. القدر الله! امال ربنا رتب من قبل
يبقى ربنا قهرني يبقى هو انت الوقتي لو رحت لواحد صاحبك قال لك ده انا ومراتي بقى لنا اربع تيام قاعدين نطبخ لك الاكل اللي بتحبه. اخترنا لك اجمل اكل بتحبه تقول له
قلت له لأ انت قهرتني. انت بتختار انت الاكل ليه ؟ يا عم ده انا بختار عشان اللي انت بتحبه. عشان مصلحتك عشان اريح قلبك. تقول له انت قهرتني! ده ربنا بيرتب
لعلكم تهتدون. ده القدر ده كله لعلكم تعقلون. ده القدر ده كله الذي قدر فهدى. فانشرنا به بلدة ميتة والزي نزل من السماء ماء بقدر فانشرنا به بلدة ميتة فانشرنا. انشرنا دي عارفين اللي بينشر الغسيل؟ يعني بيفرده ويبسطه. يعني انتشار
حياة بعد الموت لما ينزل الماية والارض ييجي الطيور والديدان والزرع الاخضر واللي جايين يحصدوا واللي جايين يتاجروا انتشار الحياة مرة اخرى. انا حاسس ان الاية بتقول انتم مبهورين بايه؟ انتم مبهورين بايه وسايبين ايه؟ انبهروا. انتم بتنكروا قدرة الله على النشور
يوم القيامة انه الحياة تنشر مرة اخرى. طب ما ربنا النشور قدامكم ليل نهار انشرنا به بلدة ميتة. انتم رايحين تنبهروا بالقنبلة النووية ناسيين الشمس اللي بقى لها خمسة مليون سنة انفجارات نووية جبارة. ونورها ما اتطفاش. رايحين تنبهروا بالموبايل وناسيين العقل اللي اخترع الموبايل. ناسيين العقل اللي
الموبايل قبل ما تنبهروا بالعقل انبهروا باللي خلق العقل قبل ما تنبهر بالكمبيوتر انبهري اللي خلق العقل اللي صنع الكمبيوتر قبل ما تنبهروا بالعقل. انبهروا باللي سخر كل شيء عشان العقل. سبحان الذي سخر لنا هزا. كلمة انبهار
انبهري باللي سخر لك كل حاجة. هو مين اللي سخر لك انك تغوصي في قاع البحار وتطلعي القمر وتبعتي اقمار صناعية للمريخ وربنا من غير ربنا الكون ده كله كان بقى وحوش. اه لو وقفت يا عقل عند حدودك. اه لو عرفت يا عقل ان انت لك حدود وانك عامل زي الترمومتر
حراري ما تقدرش تقيس درجة حرارة الشمس. اه لو عرفت يا عقل حدودك وخضعت لحكم الله. قال الله. قال رسول الله صلى الله عليه وسلم كذلك تخرجون. ما انتم شايفين اهو البعس قدام عينكم اهو. والذي خلق الازواج كلها. وجعل لكم من الفلك والانعام ما تركبون. نعم نعم سيول سيول
سيول ذيول نعم مغمورين لتستووا على ظهوره ثم اربع حاجات. واحد اول ما ركبت على الطيارة او على الجمل او على العربية او على الموتوسيكل اول ما ركبت الصاروخ اول ما ركبت اي وسيلة مواصلات. او اتصالات ما دي مواصلات. ها وتقول
ثم واحد تذكروا نعمة ربكم ازا استويتم عليه. يبقى ذكر القلب للنعمة. مش تركب الطيارة وتقعد تتفرج على العاب الجيمز اللي قدامك في ضهر الكرسي اللي قدامك تفتكر نعمة ربنا عليك. اتنين وتقول سبحان الذي سخر لنا هزا. ما تشغلكش النعمة عن المنعم. تفتكر المنعم
وتنبهر بالمنعم ان كل ده تسخير من الله سبحانه وتعالى. العقل لا كان يقدر يقدم ولا ولا يأخر. تلاتة وما كنا له تفتكر انكسار نفسك وانك ضعيف وان من غير ربنا عقلك عمره ما كان هيوصل لاي حاجة اه لو لعبت يا عقل. اه لو شغلنا عقولنا في
حقيقة العلمانية وحقيقة الديموقراطية وحقيقة المزاهب اللي اللي بتعادي شرع ربنا حتى لو فيها بعض المبادئ الصحيحة وانما فيها ضلالات رهيبة. اه لو لعبت عقل وفكرت عقل وحسبتها صح. ونورت يا عقل. ازاي تعصي ربنا؟ عمرك ما هتعصي ربنا. هيبقى اسم على مسمى عقل
تحكم وتعقل وتربط الانسان وتخليه يقدر يسيطر على حياته. مش شهواته اللي تقوده للهوية وللهلاك. اربعة وانا الى ربنا لمنكرون قلبون ان زكر القلب للنعمة وبعد كده ذكر القلب للمنعم. وبعد كده ذكر القلب لقصور النفس وان انا ضعيف. ها اربعة
وانا الى ربنا لمنقلبون انك انت لما ركبت في السفر وانت راكب الطيارة افتكرت انك في سفر برضو وان الدنيا دي مش دار وطنك. الانقلاب يعني انك ارجع لاصلك تاني. يعني انت اصلك مش الدنيا. انت من اهل الجنة اصلا. ولكن ربنا جابك الدنيا هنا امتحان عابر اما ترجع الجنة تاني. يبقى انا الى ربنا لمنقلبون
طالبون تفتكر انك مسافر. وانك غريب وان دي مش دارك بعد الكتاب المبين. بعد الكون المبين. بعد سيول النعم الجبارة. وجعلوا له من عباده جزءا بعد كل ده يا رب. بعد كل ده يا بني ادم بعد كل الكتاب المبين وخلق السماوات والارض والارض مهد وخلق الازواج
ونزل من السماء ماء بقدر جعلوا له من عباده جزءا. راحوا وقفوا على باب المخلوق. جزءا يعني ايه يا جماعة؟ قتادة بيقول اي عدلة يعني ايه؟ في العربية جزء حاجة بتجزئ عن حاجة. يعني يقول لك يجزء عن التلتمية وستين صدقة في اليوم ركعتي الضحى. يعني ركعتين ضحى خلاص يغنوا عن التلتمية
ستين صدقة في اليوم. جعلوا له من عباده جزءا عملوا شرائع علمانية تجزئ عن الشريعة الاسلامية. عملوا الهة اوسان يقولوا لك دي بتضر وتنفع وتشفي وترزق فما عدتش محتاج ربنا
عن الله. خلاص ما عدناش محتاجين ربنا ما دام فيه الهة في الدنيا عملناها. شوفوا الجحود صدمة. الاية دي بعد المقدمة الرهيبة بتاعة سيول النعم والرحمات وبعد كم ارسلنا من نبي. وبعد وبقت صدمة ان الانسان لكفور مبين. قصاد كلمة والكتاب المبين حق مبين
قصاده كفر مبين وجحود مبين والعياذ بالله. ام اتخذ مما يخلق بنات واصفاكم بالبنين؟ ربنا بيناقشهم. فين عقولكم تعال هنا محاسبة العقل البشري اللي ضل عن طريق ربنا. انتم انتم بتقولوا ان الاوسان ديت ملايكة وان الملايكة بنات الله. يعني ربنا اختار لنفسه البنات واداكم
انتم البنين بقى واذا بشر احدهم بما ضرب للرحمن مثلا اللي هو البنت يعني لما تقولي له مراتك ولدت بنت ظل وجهه مسودا وهو كظيم انت هتعمل لي ايه ومش هتشيل اسمي ده انت نسبتها لربنا وبتستعر منها لنفسك! ازاي عاملنا ربنا وازاي عاملنا نفسنا! احنا المعاملة اللي بنعاملها
دي لو عملناها لدكتور المادة اهي هيرفدنا لو عملناه لمدير الشغل هيرفدنا. لو عملناه لعميد الكلية هيسقطنا لو عملتها لمراتك هتخلعك. لو عاملتيها لجوزك هيطلقك. لو حد عامل لك المعاملة اللي انت بتعاملها لربنا هتقلع الحزاء اللي في رجلك وتتعامل معه بايه. وبنتعامل مع ربنا كده ازاي؟ ازاي يتعاملنا معه
كده يا جماعة اومن ينشأ في الحلية وهو في الخصام غير مبين استنكار القرآن على عقولهم. انتم اخترتم اوسان قعدتم تعبدوا فيها وهي حجارة بس قعدتوا تزينوها بالالوان الصناعية وتلبسوها مجوهرات وترصعوها باللؤلؤ والمرجان لحد ما الناس اتقللها النبوزة ولا الاوساد تلاقوا رجال الاديان
كلهم دايما لابسين لبس رهيب بقى ومرصع بالمجوهرات ليه ؟ عشان هم ما عندهمش حاجة. بيبهروا الناس ان فيه حاجة. بيزخرفوا الباطل بتاعهم عشان يستخفوا عقول الناس زي ما ربنا قال في السورة فاستخف قومه. ناس عقولها ضعيفة لانها بتجري ورا شهواتها. اه لو لعبت يا عقل. اه لو العقول
سورة الزخرف بتقول عقولكم فين يا بشر؟ عقولكم فين الناس اللي ما عندهاش غير باطل؟ ضحكت عليكم بشوية زخارف بشوية زخرفة للباطل وانتم سألوكوا ان الباطل حاجة تستاهل. سبتم الكون. سبتم المعجزات الجبارة اللي ربنا خلقها في الكون. وجريتوا ورا شوية لعب اطفال اخترعها لكم. وعملوها
وسبتوا القرآن وسيبتم الحق وسيبتم النور. وجريتوا وراء شوية زخارف. فين عقولكم يا بشر؟ كأن ربنا بيقول الحل امام زخرف للباطل ان القرآن يصحي مارد العقل. فلما المارد العقلي يقوم يعني نقدر نقول ان اللي بنتكلم فيه في سورة الزخرف ده تربية عقلية. ايقظ عقلك
ايقظ مارد العقل. خلي العقلي العقل يقوم لعلكم تعقلون. ساعتها هتبص للزخارف. ساعتها صابع روج مش هيغير مسارك في الحياة. ساعتها شوية برفان حطاهم بنت معدية جنبك مش هيخلوك تجري وراها وتسيب الدين وربنا ورسالة الاسلام ونصرة دين الله ساعتها هنفوق. ساعتها مقطع اباحي مش هيخليك
تغيري خط سيرك في الحياة. ساعتها شاب جاي لك بعربية جاكور واقفة قدام البيت يتقدم لك. ما بيصليش مش هيضحك عليك. هتعرفي ان كل ده شوية زخارف. شوية زخارف وجعلوا الملائكة الذين هم عباد الرحمن اناثا. تجرأوا على ربنا. وتجرأوا على الملايكة. اشهدوا خلقهم! انتم شفتوهم! سبتم كتاب
شهادتهم ويسألون ستكتب شهادتهم ويسألون يا ملحدين. يا ملحدين يا اللي بتقولوا ان الانسان اصله قرد ستكتب شهادتهم ويسألون يا اللي بتقولوا ان الكون كان اصله البيج بانج والانفجار دي ساكتب شهادتهم ويسألون. اسلام البحيري اللي عمل برنامج اسلام حر في الازاعة
اسلام حر يعني انت حر ولا الاسلام هو اللي حر ولا ولا وبيقول لشاب بيقول له الانصيان حرام ولا حلال؟ قال له عيب تقول حرام وحلال. انسى كلمة حرام وحلال
دي اعمل اللي انت عايزه. اسلام حر. ستكتب شهادتهم ويسألون. الفتاوى اللي بيفتي في الطلاق ويقول لك ينفع وما ينفعش. يقول بيفتوا في كل حاجة بدون علم ستكتب شهادتهم ويسألون. خد بالك وانت كمان وانت كمان هتكتب شهادتك وتسألي. شهادة
الاسلام ولا لأ هو بيتحارب ليل نهار على التوك شو. شهادة رسول الله وهو قاعد يسأليه في العالم كله ولا لأ ؟ شهادته لدين ربنا. شهادته لربنا والملحدين قاعدين يسب الله ليل نهار ولا لا؟ شهدتم ولا يوم القيامة هتيجي ربنا يشهدكم؟ نكتشف ان احنا شاهد ما شفش حاجة. ستكتب شهادتهم ويسألون
ده ده امتى؟ ده ساعات العرض على الله. يا رب احنا الوقتي في جدال عقلي ومناظرة عقلية وماسكينهم مكربجينهم يا رب. يا رب احنا قاعدين نكربج لاهل الباطل والعلمانيين بالحجج
القرآنية المبهرة ليه بقى نتكلم عن يوم القيامة بقى وكذلك تخرجون البعس وانا الى ربنا لمنقلبين يوم القيامة ستكتب شهادتهم ويسألون ساعة العرض على الله. يا رب لا اوعوا تخرجوا الوعظ من المعادلة. العلمانيين عايزين يخرجوا حاجتين من المعادلة. عايزين يخرجوا قال الله وقال
رسول الله تيجي في منازرة مع واحد علماني. تقول قال الله يقول لك لأه. ما تقوليش قال رسول الله. ليه ؟ كلمني بالعقل. ييجي هو يتكلم يقول لك قال جان جاك روسو قالت
توستوفسكي قال تولستوي قال نيتشا قال الله! يعني قال كل دول ينفع! وقال رسول الله ما ينفعش! يا اخي اعتبر رسول الله شخصية عقلانية ده ده على من باب ان كان للرحمن ولد فانا اول العابدين اللي هو في سورة الايه؟ الزخرف. الزخرف يا جماعة الصورة كلها عقلانيات. حتى في اخرها
فيقول ان كان للرحمن ولد فانا اول العابدين. سورة كلها اثارة للعقل. فين عقولكم يا بشر؟ فين عقولكم يا ناس؟ فين عقولكم؟ يا اللي يا اللي لله من عبادي جزءا. فين عقولكم يا اللي استبدلتم الشريعة الاسلامية بشرائع بشرائع البشر وعقول البشر؟ فين عقولكم يا اللي وقفتوا على باب
وسيبته باب خالق السماوات والارض. فين عقولكم يا اللي بعد رحمات ربنا في الرسل والنعم والمطر وترتيب الاقدار؟ اديتم ضهركم لربنا ارحم ارحم الراحمين بكم ووقفتم على باب مخلوق ما فيش في قلبه زرة رحمة عليكم. اه لو لعبت يا عقل سورة الزخرف سورة ايقاظ مارد العقل
آآ ستكتب شهادتهم ويسألون فهم عايزين يخرجوا. قال الله وقال رسول الله وعايزين يخرجوا الوعظ. وتوعظوا مش لأ هنوعظ. وهنفضل نتكلم عن الجنة والنار. وهنطلع المصحف في كل درس ومحاضرة ومناظرة وهنقول قال الله وقال رسول الله صلى الله عليه وسلم. وقالوا لو شاء الرحمن ما عبدناهم. يعني ايه؟ دي مشيئة ربنا اللي احنا فيه ده
اوعي تحولي القدر شماعة تعلقي عليها فشلك. اوعى تحول القدر شماعة تعلق عليها زنوبك ومعاصيك. لو شاء الرحمن ما عبدناهم اوعوا تحولوا القدر لشماعة. الرسول عليه الصلاة والسلام قال استعن بالله. احرص على ما ينفعك. لا تعجز. وان آآ اصابك شيء فقل ايه؟ قدر الله
الله وما شاء فعل. القدر جه بعد احرص استعن لا تعجز. القدر مش في الاول كده. القدر لا يستدل به على المعايب. ما ما تحولوش القدر شماعة ادعي ربنا يهديني وانا اصلي. ما تحاولش القدر شماعة. انك انت تعلق عليها فشلك. وتخلف الامة. وزنوبك كل ده مرفوض. لو شاء
الرحمن ما عبدناهم ما لهم بذلك من علم. انت اسلام البحيري وابراهيم عيسى والعلمانيين واللي بيحاربوا الدين انتم ما لهم بذلك بذلك من علم. جبتوا منين اللي انتم بتقولوه ده؟ منين؟ جبتوه منين باي عقل؟ انهم الا يخرسون اللي بيحتج بالقضاء والقدر. لو واحد راح زنا مع مراته. وجه
قال له قضاء ربنا وقدره. لو واحد سرق فلوسه وجه يكلمه قال له قدر ربنا ان انا كنت اسرقك. لو واحد لطشه بالقلم جه يكلمه قال له قدر ربنا ان انا
هيمسكوا يجيبوا نصين. هيمسكوا يفسخوا نصين ليه ؟ قدر ربنا انت بتحتج بالقدر على ايه ؟ طب وانتم بتحتجوا بالقدر على ايه ؟ ان هم الا يخرسون بانيين مصيرهم على اوهام على اوهام وخرافات. ام اتيناهم كتابا من قبله فهم به مستمسكون. يعني ربنا الاول بيقول
اتخذ مما يخلق بنات واصفاكم بالبنين. تعالوا كلموني بالعقل. تعالوا بس كلويه بالعقل. ما فيش. هلاهيم ما عندهمش حاجة. فبعدها ربنا بيقول طيب بلاش العقل طب تعالوا نتكلم بالنقل. ام اتيناهم كتابا من قبله فهم به مستمسكون. ما عندناش كتاب يعني لا عقل ولا نقل
يعني لا قرآن ولا عقل. وفي الاخر فهم به مستمسكون. المستمسك ده اللي هو متبت. متبتين في الباطن ليه؟ متبتين في العقول البشرية ليه؟ وربنا منزل لكم النور والراحة. بل قالوا انا وجدنا ابائنا على امة. وانا على اثرهم مهتدون. الخلاصة يا جماعة
بل بل دي فضيحة. ربنا بيفضحهم. ده لا عندهم عقل ولا عندهم نقل. ده لا عندهم عقول بتفكر ولا عندهم وحي من الله سبحانه وتعالى. ما عندهمش حاجة. بل قالوا امال يا رب هم جايبين كل ده منين ؟ وعاملين نفسهم بتوع عقائد وبتوع مبادئ وبتوع مثل وبتوع
امال جابوا كل ده منين؟ بل قالوا انا وجدنا اباءنا على امة وانا على اثارهم. على اثارهم دي معناها ان هم سلفيين. راديكالز على اثرين يعني احنا ماشيين ورا ابائنا اباءنا هنا مش شرط يعني اباءهم العظماء. الاباء العظماء بتوع الفكر الليبرالي والفكر احنا ماشيين ورا ابائنا العظماء
فان على اثارهم. دايما يشتمونا في الاعلام العالمي يقولوا الراديكاليين. راديكالز يعني اصوليين يا جماعة. يعني ناس متمسكة الراديكالز الجزور. يعني ناس عايزة نرجع للجزور. فدايما بيسموا السلفيين راديكاليين. عايزين يرجعوا للاصول. وهم وانا على اثرهم. الكل بيرجع لاصوله. وانتم ماشيين ورا مين؟ ابائكم العظماء
وكلنا بس انا ابائي العظماء هم الانبياء وابو بكر وعمر. زي ما النبي عليه الصلاة والسلام قال اقتدوا بالذين من بعدي. ابا بكر وعمر انما انتم مقتدين بمين ؟ شوية بشر زيهم زيكم بيخطئوا ويصيبوا. انا وجدنا اباءنا على امة. امة دي يعني دول ائمة. يعني على طريق يأمم
هو يقصد يعني ده طريق عزيم. وانا على اثرهم. احنا على خطوات رجليهم. مهتدون هو ده طريق الهداية الوحيد. شوفوا اقول قطيع ناس ماشية ورا القطيع. ناس ماشية ومتبرمجة وما بتفكرش. احنا اللي معمول لنا غسيل دماغ. يا اللي معمول لكم غسيل دماغ. احنا
يا احمد حكى يا ايها الارجوزات. عشان كده ربنا بيسخر منهم كتير جدا هنا. ها يعني يعني ايات كتير جدا. يعني ام اتخذ مما يخلق وصفاكم بالبنين ايات كتير جدا كلها ايه؟ كلها سخرية منهم. احنا اللي مدحكة يا اراجوزات. ده انتم الاراجوزات. احنا ماشيين ورا هدي الله سبحانه وتعالى. وكذلك
كل الباطل في التاريخ ناس مغسول دماغها. ما ارسلنا من قبلك في قرية من نذير الا قال مترفوها. انا وجدنا انا على امة وانا على اثارهم مقتدون. المرة دي مقتدون بقى ليه
والله اعلم هنقتدي بهم في اللي عملوه معكم يا اهل الحق. زي ما عزبوكم هنعذبكم. زي ما سجنوكم هنسجنكم. زي ما ما شوهوا صورتكم شوهوا صورتكم هنقتدي بهم في الطريقة اللي حاربكم بها عشان نقضي على الحق. سبحان الله! طب ليه ربنا قال الا قال مترفها؟ يعني ايه الترف؟ الطرف اول حاجة الان
انا قاعد مأنتخ. يعني انا قاعد دلوقتي باشا على كرسي كده ومأنتف. اه طب والمعنى التاني للترف؟ ان انا قاعد في مكان مش كل اللي فيه حاجة مهمة الستارة خمستاشر الف جنيه ولا لأ لازمة اصلا. يعني خلاص من كتر الفلوس بقى الانتيكات مالية المكان اللي هي ما لهاش اي قيمة. من ضمن الطرف الخدم اللي بيخدموني. طب ده معناه ايه
ان الانسان لما بيستغنى عن ربنا او بيحس ان هو مش محتاج ربنا خلاص بيفتكر ان هو مش محتاج ربنا في حاجة خالص بقى. لان انا عندي اللي يخدمني وعندي فلوسي غير ان اللي اتعود على
طرف ما بيقدرش يسلم نفسه لاحكام الشريعة. يحس ان الدين هيأيده. طب نستفيد من كده ايه؟ اوعي تعيشي حياة الترف. لما تيجي تتجوز اوعى النيش اللي عشرين تلاتين الف جنيه كوبايات ملونة. والجاليري اللي بخمسين ستين الف جنيه وسبعتاشر اتقوا الله. حياة الطرف دي هتخليكم لما يتعرض عليكم احكام ربنا
ما تقدروش تقبلوها. لان النفس اتعودت على الانتخة. الا قال مترفوها قل قال او لو جئتكم باهدى مما وجدتم عليه اباءكم في قراءة قل او لو جئناكم يعني النبي بيقول لهم او لو جئناكم يعني كلنا مبتعدين
ان جئناكم بده يعني كل المسلمين دعاة الى الله. انت مسلم اذا انت داعية. قال او لو جئتكم باهدى مما وجدتم عليه اباءكم باهدى يعني ايه انا دي افعل تفضيل. يعني اللي انتم عليه مش كله وحش
المعنى ده خطير اوي يا جماعة. يعني الديموقراطية مش كلها غلط. الليبرالية مش كلها غلط. العلمانية مش كلها غلط. اه فيها حاجات كويسة مبدأ مساواة مبدأ آآ الحرية في بعض معانيها. مبدأ آآ تداول السلطة. مبدأ العلم وقيمة العلم فيها. بس في اللي احسن من كل
كل ده عشان كده يعني دايما في مصر ييجي حاكم اشتراكي. يطلع بعض الناس اللي ورا الحكام يقول لك ايه؟ ايه الاسلام دي اللي اشتراكية؟ يقوم يجي حاكم رأس مال ايه الاسلام دين الرأسمالية
يقوم ييجي حاكم ديمقراطي. ايه الاسلام دين الديموقراطية؟ هم مش بينصبوا في مية في المية ليه؟ لان فعلا كل حكمة مبدأ من هزه المبادئ. الحتة الخير اللي فيه متاخدة من الاسلام اصلا. ومشتركة مع الاسلام. فيقوم يجيب الحتة دي وبما ان الاتنين مشتركين في احترام العلم ازا الاسلام دين العلمانية. لأ طبعا. ده مش معناه كده. عشان كده
في اهدى مما وجدتم عليه اباءكم ده الاهدى. ده الهدى الكامل قالوا كلهم ان بما ارسلتم به كافرون. اجماع على نفي اي حق عند اهل الدين. فانتقمنا منهم. انتقام ربنا. يا كل واحد
اهل الباطل سجنوك. يكون لواحد اهل الباطل اذوك. الله ينتقم لك. الله ينتقم لاولياءه. الله ينتقم للدعاء اليه وللناس اللي شغالة عشان نصرة دينه. ربنا بيطمنا فانظر كيف كان عاقبة المكذبين. كنت قاعد يعني مع نفسي كده في اية فانظر كيف كان عاقبة المكذبين. فتحت
انت وكتبت الاية على جوجل وعشت وكانت ضربت على الصور عشت بقى معا قصص جبارة لانتقام ربنا من اللي عزبوا اهل الحق في الماضي في الحاضر قصص مروعة يا جماعة قصص جبارة. فانظر اقف وفكر كيف كان عاقبة المكذبين ربنا يهلكهم. بشار مش مش قادر على
امريكا واليهود مش اقوى من ربنا سبحانه وتعالى. واذ قال ابراهيم لابيه وقومه انني براء مما تعبدون. نختم بقى الحلقة بايات سيدنا ابراهيم الكلمات بتاعة سيدنا ابراهيم عليه الصلاة والسلام هو ليه ربنا ختم الشوط قصة ابراهيم؟ بعد بقى ما ربنا جاب الحق المبين الكتاب المبين والكون المبين وبعد كده جاب
الصدمات افتراءتهم على الله والملائكة والقدر الافتكاسات الفكرية اللي سموها عقيدة وزخرفوها. وهوههموا الناس ان ده بديل لده. ففي الاخر ربنا جاب قصة ابراهيم ليه ؟ لان ابراهيم ابوهم انتم بتقولوا ماشيين ورا ابائنا؟ طب ابوكم العزيم ابراهيم اهو. ولان ابراهيم اذ قال واذ قال ابراهيم لابيه وقومه لانه وقف في وش ابوه لما
غلط ما مشاش وراء القطيع خرج من القطيع. اول واحد وقف في وشه كان ابوه. انتم كمان لو ابوكم غلط اقفوا في وش ابوكم. ليه تعيشوا قطيع ماشيين كده وخلاص
وسيدنا ابراهيم قال كلمة جبارة يا جماعة. واذ قال ابراهيم لابيه وقومه انني براء. انني براء انا بريء. انا بريء يا رب. انا ان انا بريء من اللي انتم بتعملوه انا بريء دي كلمة واحد مرعوب. وعارف ان فيه جريمة بتحصل. وخايف احسن البوليس لو جه يتهمه معهم وياخده معهم. فبيقول انا بريء
اول ما البوليس بيقبض على واحد اول كلمة بيقولوها انا بريء ما عملتش حاجة. ليه ؟ ما تاخدونيش بزنب المجرم غيري. سيدنا ابراهيم بيقول انني براء. تقدر تقولها. تقدري تقولي
فيها الدنيا دلوقتي كلها منكرات كلها جرائم. الشرائع اللي بتحد شرع الله. العري الزنا المواقع الاباحية. تبرأت امام الله من النص مليون موقع اباحي. يا رب انا بريء يا رب. انا يا رب لو في ايدي سلطة كنت منعتها. تبرأت من التبرج. قلت يا رب انا بريئة من التبرج والسفور يا رب انا لو في ايدي سلطة
مش هخلي العري ده في الشوارع. تبركت تبرأت الى الله. انني براء تقدر تقولها. فيه منكرات جوة بيوتنا. منكرات في شوارعنا. منكرات في حياة اصحابنا. منكرات حتى من حكامنا منكرات. تقدر تقول انني براء. تقدروا تتبرأوا امام الله سبحانه وتعالى
انني براء مما تعبدون. الا الذي فطرني فانه سيهدين. ما هم قالوا بقى ايه؟ ان على اثارهم مهتدون. فابراهيم بيقول لهم لأ. ده الهداية من عند الله مش من عند البشر. وجعلها كلمة باقية في عقبه. لعلهم يرجعون. المفسرين اختلفوا في الاية دي جعلها كلمة باقية على قولهم
القول الاولاني ان اللي جعلها هو ابراهيم. يعني سيدنا ابراهيم حاول ان الحق يفضل باقي في الارض بعد موته. عمل ايه بدأ يربي ولاده صح. بدأ يربي عقبه صح. يبقى ازا نتعلم من الاية دي ان ابراهيم ان الداعية لازم يفكر ازاي الحق يستمر بعد موته
الدعاء اللي كل قضيته انهم يدوا خطبة جمعة ودرس قوي سخن مفرقع وخلاص. طب وبعدين ولو متم؟ الشوارع بيحصل فيها ايه؟ الفنان بيعمل فيلم يدعو اباحية ينزل الشارع يلاقي الناس بقت ماشية فيه عري يطمن انه ماشي ناجح. انت يا داعية بتطلع على المنبر وبتدي دروس بتنزل الشارع تلاقي الشارع ما اتغيرش. ما بتفكرش
ليه؟ ان لازم تنزل للناس. تاني حاجة ان عمر الحق ما هيبقى ويبقى كلمة باقية الا لو ربنا ولادنا صح في عقبه. والا لو سبنا نمازج عملية مش سبنا شرايط
وكتب وسيديهات وممروهات وفلاشهات. عليها الحق الا لو عشان كده ابراهيم خلى وظيفة عمره انه يربي نماذج تمسل الحق. هو ده الكلمة الباقية علهم ايه؟ يرجعون. عمر الناس ما هترجع لربنا لو شافت ورق ودروس بتتكلم عن الدين. انما لو شافت نمازج حية بتمسل الدين. لو الدعاء نزل
اوعى اشوف وسط الناس يأكلون الطعام ويمشون في الاسواق. كنت ماشي مع اخ من اخواني امبارح في الشارع حوالي خمسة ستة كيلو على رجلينا. فحد ينزل من العربية سلم حد يقابلني عايز مشكلة مش عارف شباب نقابلهم نعمل جولة قلت له يا ابني هو ده الدين يا ابني. الدين ان اهل الدعوة يمشوا وسط الناس في الشارع. يكلموا ده يعزموا
وده على الليلة الايمانية اللي عاملها يقول لي ده على الدرس اللي هيديه. يعرف ده سكة موقع اسلامي. يطبطب على ده ويعرفه حل مشكلته. يفهم دي ازاي تحل مع جوزها ده وظيفة الدعاء. يعيشوا وسط الناس مش يطلعوا على المنابر وخلاص عايشين في بيوت زجاجية
طب لو المعنى ربنا جعلها اي جعلها الله كلمة باقية؟ يعني اللي يشوف حال الباطل في الجزء الاولاني من الصورة يتهيأ له ان الباطل ده عمره ما هيزول نص مليون موقع اباحة دول لا يمكن هيأزوله. الليبرالية والعلمانية اللي ضربت بجزورها في الارض لا يمكن ان تزول. ربنا بيقول لها الحق هو اللي يبقى. كلمة باقية. ربنا هيخلي
ربنا مش هيسيب دينه. مش هيتخلى عن دينه. ولو عزبت كل اهل الدين. ولو قتلت كل اهل الدين. ولو عملت لهم الهولوكوست بتاعة سورة البروج. والمعنى التاني اعلى كلمة باقية اي اختار الله دعوة ابراهيم لتبقى الى يوم القيامة. لتبقى اصطفاء. فيه الف مزهب فقهي في الامة. اشمعنى ربنا اختار المزاهب الاربعة
فيه الف كتاب عن فضائل الاعمال. اشمعنى ربنا اختار رياض الصالحين؟ اشمعنى انت اللي ربنا يختارك؟ اشمعنى انت اللي ربنا يصطفيكي؟ اشمعنى انت اللي ربنا يختار كلماتك انها كلمة باقية ليوم القيامة. اشمعنى ربنا اختار ابن تيمية لحد دلوقتي كل الدعاة؟ بيقولوا قال ابن تيمية قال الامام احمد قال قال اشمعنى انت لعلهم يرجعون
رحمة ربنا. شوفوا يا جماعة لعلكم تعقلون. لعلكم تهتدون. لعلهم يرجعون. لعل شفوا رحمة ربنا سبحانه وتعالى. بل متعت هؤلاء واباءهم حلمت عليهم وسبتهم رغم معصيتهم حتى جاءهم الحق لحد امتى هيحلم؟ الحق جه. كل واحد سمع الدرس ده اتورط. كل واحدة سمعت
الدرس ده اتولد كل واحد سمع درس ديني في اي يوم وقف مع شاب في جولة واحدة جالها مطوية انت اتورطت خلاص انت اتدبست حتى جاءهم الحق الحق جه حد انت ربنا هيحلم! يا جماعة درس النهاردة اه لو لعبت عقل. اه لو نورت يا عقل لعلكم تعقلون. اه لو فكرت يا عقل
لعلكم تهتدون. اه لو وقفت يا عقل عند حدودك سبحان الذي سخر لنا هذا وما كنا له مقرنين. احنا ما كناش نقدر بعقولنا. لولا تسخير الله. اه لو فقت يا عقل من الاوهام والخرافات وبطلت انا وجدنا اباءنا على امة. وانا على اثارهم
مهتدون وبطلت غسيل الدماغ اللي اتعمل لك عقل. اه لو نورت يا عقل اه لو اشتغلت اه لو فهمت قيمة القرآن الحاجة الوحيدة اللي هتوقظ مارد العقل جوانا. عشان كده يا جماعة انا استفدت ايه؟ من التلاتين اية اللي انا شرحتهم لكم النهاردة في الحلقة الاولى. انا استفدت النهاردة
اول حاجة ان القرآن والعقل ايد واحدة. ايد واحدة. بدأنا الحلقة بمزاهرة و هنختم الحلقة بمزاهرة ايد واحدة القرآن كتابا عربيا لعلكم تعقلون القرآن والعقل ايد واحدة. ان سورة الزخرف ثورة تصحيح عقل ثورة ايقاظ مارد العقل
سورة تحرير العقل من من الخفافيش بتاعة الافكار الضالة اللي عششت جواه. من التأثر بالزخارف الخادعة عشان يبقى فيه في الامة فاستخف قومه فاضاعوا فاطاعوه. ما عدش يبقى فيه عقول خفيفة بيتضحك عليها من اهل الباطل. ومن الحكام الظلمة يبقى فيه ناس ما بيضحكش عليها. عقول
مستبصرة الحل لايقاظ مارد العقل الكتاب المبين والكون المبين. التدبر في القرآن والتدبر في الكون. انا استفدت كتير اوي بصراحة النهاردة استفدت ان انا ما يبقاش فيه طرف في حياتي
النهاردة بصيت لبيتي كده قعدت اقول هو فيه في بيتي طرف؟ فقعدت ابص الكرسي ده انا محتاجه. المكتب ده محتاجه. القطر ده محتاجه. اه لقيت كده حسيت ان ما لهاش لازمة. قلت ان شاء الله بازن الله اشيل دي ليه ؟ الحاجة اللي انا مش محتاجها تبقى طرف. ما هو كل ما الما احترف في حياتك هيخليك ما تقدرش
نفز امر من اوامر الشرع يبقى تقيل على نفسك. اتعلمت النهاردة ان انا ما امشيش مع القطيع. اتعلمت النهاردة ان انا افكر بعقلي. اتعلمت النهاردة طول النفس في الدعوة. فهم
في مستمسكون اهل الباطل ماسكين في الباطل. يبقى لازم نستمسك احنا كمان بالحق. زي ما هناخد المرة الجاية بازن الله. فاستمسك بالزي اوحي اليك. الصورة مترابطة في الفازها ترابط جبار. القرآن كله كده ترابط جبار. اتعلمت النهاردة
اتعلمت النهاردة ان انا ما انبهرش بالباطل. اتعلمت طول النفس. ان ان واحدة باعتة لي جوزي ما بيلتزمش ليه؟ فيه واحدة صبرت عشرين سنة على جوزها عمالة التزم. اتعلمت طول النفس في الدعوة زي ما عندهم طول نفس في الباطل. اتعلمت ان ربنا سبحانه وتعالى افحمهم بالرد العقلي يبقى لازم ادرس الباطل وافهمه عشان افهمهم بالرد العقلي
بتعورهم. اتعلمت ان الشحنة اللي مدحكة هم اللي مدحكة. هم اللي اراجوزات بس احنا اللي مش عارفين نرد عليهم. لان ما عندناش صبر على دراسة الباطل وفهم المقاتل بتاعته زي ما عندهم صبر على دراستنا عشان يحاولوا يجيبوا شبهات. اتعلمت حاجات كتير قوي يا جماعة من الايات ديت. القرآن مدرسة جبارة
عايزين نتعلم في مدرسة القرآن وفي مدرسة العقل. ان شاء الله بازن الله الواجب العملي. ربنا يحفزكم ويبارك فيكم اخواني واخواتي بعتوا تدبرات كتير. اللهم لك الحمد. وانا اتفقت معكم ان انا كنت هدخل لكم في نص الاسبوع. معلش عذرا يمكن بس اتشغلت. ان شاء الله بازن الله هدخل لكم في خلال ايام. ابعتوا التدبرات بتاعتكم. البوست هينزل تاني ان شاء الله بعد الحلقة
البوست اللي هتبعتوا عليه التدبرات بتاعة ايقظ المارد. ثورة تصحيح من سورة الزخرف. ايقاظ مارد العقل من سورة الزخرف. آآ ان شاء الله بازن الله الحلقة الجاية بقى ان شاء الله بازن الله نلتقي الخميس القادم مع حلقة اوبن بوفيه يعني الايات اللي بعد كده هنتكلم عن فكرة الاوبين بوفيه وفكرة حب الدنيا
ربنا يبارك فيكم مستنيين تدبراتكم. ان شاء الله بازن الله هناقشها وهاعمل حلقات عنها اللي هي السكاشن عشان نشجع الناس على تشغيل العقل بازن الله سبحانه وتعالى بعد فهم النص بفهم من ضبط ان شاء الله. اللهم اجعل القرآن العظيم ربيع قلوبنا
ونور صدورنا وجلاء احزاننا وذهاب همومنا. اللهم بلغنا رمضان واجعلنا فيه من الفائزين. اللهم بارك لنا في رجب وشعبان وبلغنا رمضان. اللهم بارك لنا في رجب وشعبان. وبلغنا رمضان. اللهم بارك لنا في رجب
شعبان وبلغنا رمضان. اللهم بارك لنا في رجب وشعبان. وبلغنا رمضان. اللهم بارك لنا في رجب وشعبان وبلغنا رمضان برحمتك يا ارحم الراحمين. سبحانك اللهم وبحمدك اشهد ان لا اله الا انت استغفرك واتوب اليك
جزاكم الله خير